title: Crencha (montanyas)
text: En aragonés, a crencha d'un mont, una sierra u un sarrato ye una corona prolargada y libre d'arbolera arredol d'a punta u a loma superior, coincidindo alto u baixo con a zona de mayor altitut y dificil acceso, y que fa de dorsal entre dos versants  evidents.
  
  A crencha puet estar sin vechetación arboria porque a causa de l'altitut no se'n faiga u, por contra, porque sía de lastras a causa de la mayor erosión. Bellas vegadas a penya se fa vistable, por o qual no pocas vegadas se documenta l'uso d'a parola crencha pa referir-se a la penya despullada y prolargada en o espinazo d'una sierra, u simplement una formación de penya que destaca contra la resta d'a montanya y que s'apareix de dificil u quasi imposible acceso.
  
  En Aragón en son eixemplos a crencha d'Estatás, a crencha de Tempestatz, a crencha de Creuenya u a crencha d'Ixalenques entre atras.
  
  Referencias
  
  Se veiga tamién 
  Corona (montanyas).
  Fitero.
  Ralla (cheomorfolochía estructural).
  
  Cheografía